	ФРЕНСКА РЕПУБЛИКА 	 
 	 	 
Министерство на икономиката, финансите и възстановяването
 	 	 
 	 	 
Указ №           от      за изменение на Указ № 92—307 от 31 март 1992 г. за прилагане на член L. 412—1 от Кодекса на потребителите по отношение на бирата

Реф. №: ЕКО 
 
Засегнати лица: специалисти по пивоварство, потребители. 
Предмет: задължително посочване на името на пивоварната и мястото на варене върху етикетите на бирата.
Влизане в сила: настоящият текст влиза в сила на 1 юли 2022 г. 
Бележка: за целите на прилагането на член L. 412—12 от Кодекса за потребителите текстът изменя Указ № 92—307 по отношение на бирата и прави задължително посочването на името на пивоварната и мястото на варене върху етикетите на бирата. В него се уточнява, че името и адресът на стопанския субект в хранителната промишленост трябва да бъдат посочени до името и адреса на пивоварната, ако стопанският субект в хранителната промишленост не е пивовар. Текстът определя начина, по който тези данни следва да фигурират върху етикетите на продуктите.
Позовавания: настоящият указ се издава за прилагането на член L.412—12 от Кодекса за потребителите. Текстът може да бъде видян на уебсайта на Légifrance — http://www.legifrance.gouv.fr. 

Министър-председателят, 
След доклада на министъра на икономиката, финансите и възстановяването; 

като взе предвид Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета, и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, Директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията и в частност членове 38 и 39 от него; 

като взе предвид Кодекса за потребителите, и по-специално членове L. 412—1 и L. 412—12 от него,  в редакцията му, произтичаща от Закон № 2021—1357 от 18 октомври 2021 г., който има за цел да защити възнаграждението на земеделските стопани, 

като взе предвид изменения Указ № 92—307 от 31 март 1992 г. за прилагане на член L. 412—1 от Кодекса на потребителите по отношение на бирата,

като взе предвид нотификация №, изпратена на...... до Европейската комисия, 
 
като изслуша Държавния съвет (финансов отдел), 
 
с настоящото реши: 
 
Член 1

След член 3 от гореспоменатия указ от 31 март 1992 г. се добавя член 3—1, както следва:
„Член 3—1.— Етикетите за бира включват следното: Бира, произведена от: следвано от името на пивоварната и адреса на мястото на варене.

Когато търговското наименование на бирата се отнася до географски район, към който не принадлежи мястото на пивоварната, означението, предвидено в първия параграф по-горе, се поставя в непосредствена близост до това наименование.

Освен това, ако стопанският субект в хранителната промишленост по смисъла на член 8 от Регламент № 1169/2011 на Европейския парламент и на Съвета от 25 октомври 2011 година относно информацията за храните за потребителите не е производителят на бира, изявлението: „Бира, произведена за: “, последвани от търговското му наименование и адрес, се добавят в непосредствена близост до обозначението, предвидено в първия параграф“.

Член 2
 
Разпоредбите на настоящия указ влизат в сила от 01 юли 2022 г.
 
Бирата, пусната на пазара или етикетирана до 30 юни 2022 г., която отговаря на действащите до тази дата разпоредби, може да бъде предлагана на пазара до изчерпване на складовите наличности.

Член 3 
 
Министърът на икономиката, финансите и възстановяването, пазителят на печатите, министърът на правосъдието и делегатът към министъра на икономиката, финансите и възстановяването, отговарящ за малките и средните предприятия, отговарят за изпълнението на този указ, който ще бъде публикуван в Официален вестник на Френската република. 

Съставено на
От министър-председателя: 
